b'\n_START_ARTICLE_\nTale Taalasmaa\n_START_SECTION_\nSyntym\xc3\xa4\n_START_PARAGRAPH_\nOnnin \xc3\xa4iti Elina Taalasmaa haaveili pitk\xc3\xa4\xc3\xa4n lapsesta. Yhden keskenmenon ja monen yrityksen j\xc3\xa4lkeen Elina luuli lapsen j\xc3\xa4\xc3\xa4v\xc3\xa4n vain haaveeksi. Elinalla oli yhden illan suhde Tuomo Tervajoen kanssa. Tuomo oli t\xc3\xa4ll\xc3\xb6in viel\xc3\xa4 naimisissa Salla Laitelan kanssa. Pian Elina huomasi olevansa raskaana ja kertoi asiasta Tuomolle, joka ei halunnut olla yhteydess\xc3\xa4 lapseensa. Elina muutti raskauden ajaksi Tampereelle velipuolensa Karin luokse. Onni syntyi Tampereella, mutta muutti pian syntym\xc3\xa4ns\xc3\xa4 j\xc3\xa4lkeen Pihlajakadulle. _NEWLINE_Onnin muutettua \xc3\xa4itins\xc3\xa4 kanssa Pihlajakadulle my\xc3\xb6s Tuomo alkoi kiinnostua lapsestaan ja kertoikin Sallalle olevansa Onnin is\xc3\xa4. Elina seurusteli hetken my\xc3\xb6s Ossi Puolakan kanssa ja t\xc3\xa4m\xc3\xa4 toimi hetken Onnin is\xc3\xa4puolena. Ossi ei kuitenkaan ollut valmis is\xc3\xa4ksi. Elina ja Tuomo l\xc3\xa4hentyiv\xc3\xa4t Onnin my\xc3\xb6t\xc3\xa4 ja p\xc3\xa4\xc3\xa4tyiv\xc3\xa4t naimisiin. Pian perhe muutti takaisin Tampereelle. He k\xc3\xa4viv\xc3\xa4t vierailemassa Pihlajakadulla Karin ja Noora Aution h\xc3\xa4iss\xc3\xa4.\n_START_SECTION_\nTeini-ik\xc3\xa4isen Onnin paluu\n_START_PARAGRAPH_\nOnnin ollessa teini-ik\xc3\xa4inen, Elina sai t\xc3\xb6it\xc3\xa4 G\xc3\xb6teborgista. Onni p\xc3\xa4\xc3\xa4tti j\xc3\xa4\xc3\xa4d\xc3\xa4 Suomeen ja muuttaa vaarinsa Sepon luokse. Tuomo ja Seppo sopivat, ett\xc3\xa4 Onni saa j\xc3\xa4\xc3\xa4d\xc3\xa4 asumaan Pihlajakadulle, mutta ongelmien ilmetess\xc3\xa4 Onni muuttaa vanhempiensa luokse G\xc3\xb6teborgiin.  Onnilla on lempinimi \xe2\x80\x9dTale\xe2\x80\x9d, joksi h\xc3\xa4nt\xc3\xa4 kutsutaan.\n_START_SECTION_\nIhastus Iidaan\n_START_PARAGRAPH_\nTale oli ihastunut koulukaveriinsa Iida Mustoseen, joka seurusteli Janne Haukkalan kanssa. Yhteisen tanssiharrastuksen parissa Tale ja Iida yst\xc3\xa4vystyiv\xc3\xa4t. Tale valehteli t\xc3\xa4lle olevansa homoseksuaali p\xc3\xa4\xc3\xa4st\xc3\xa4kseen l\xc3\xa4hemm\xc3\xa4ksi Iidaa. Yst\xc3\xa4vysten v\xc3\xa4lit viileniv\xc3\xa4t, kun Iida sai tiet\xc3\xa4\xc3\xa4 Talen huijauksesta. Sepon vaimon Helena Kuulan pojan Sebastian Vuorelan ja Iidan \xc3\xa4idin Maria Mustosen menty\xc3\xa4 naimisiin Tale ja Iida yst\xc3\xa4vystyiv\xc3\xa4t j\xc3\xa4lleen. Marian kuoltua auto-onnettomuudessa Iida muutti Taalasmaille asumaan._NEWLINE_Sittemmin, kun Tale sai tiet\xc3\xa4\xc3\xa4 Sannin raskaudesta ja kun luultiin, ett\xc3\xa4 Sanni on raskaana Jannelle, h\xc3\xa4n teeskenteli yhdess\xc3\xa4 Iidan kanssa suhdetta Iidan suostumuksella kostaakseen Sannille ja Jannelle, koska niin Tale kuin my\xc3\xb6s Iida tulivat siit\xc3\xa4 petetyksi.\n_START_SECTION_\nSiru Honkanen\n_START_PARAGRAPH_\nSiru Honkanen oli Talen hyv\xc3\xa4 yst\xc3\xa4v\xc3\xa4. Tale auttoi Sirua t\xc3\xa4m\xc3\xa4n karattua nuorisokodista. Siru ihastui Taleen, mutta koki hankaluuksia totuuden my\xc3\xb6nt\xc3\xa4misess\xc3\xa4. Tale k\xc3\xa4ytti Sirua valetytt\xc3\xb6yst\xc3\xa4v\xc3\xa4n\xc3\xa4\xc3\xa4n tehd\xc3\xa4kseen Iidan mustasukkaiseksi. Kokemattomuuden vuoksi Tale ja Siru p\xc3\xa4\xc3\xa4ttiv\xc3\xa4t harrastaa seksi\xc3\xa4. Seuraavana p\xc3\xa4iv\xc3\xa4n\xc3\xa4 Siru halusi tavata Talen, joka olikin l\xc3\xa4htenyt \xc3\xa4itins\xc3\xa4 syntym\xc3\xa4p\xc3\xa4iville G\xc3\xb6teborgiin kertomatta Sirulle mit\xc3\xa4\xc3\xa4n. _NEWLINE_Talen palattua Pihlajakadulle h\xc3\xa4n sai tiet\xc3\xa4\xc3\xa4 Sirun l\xc3\xa4hteneen uuteen sijoituskotiin Kyyj\xc3\xa4rvelle. Tale kohtasi Sebastianin pojan, Elias Vikstedtin, joka p\xc3\xa4\xc3\xa4tyi asumaan Talen huoneeseen.\n_START_SECTION_\nMatleena Rintala\n_START_PARAGRAPH_\nTale ja Matleena Rintala tapasivat, kun Matleena oli tullut tapaamaan siskoaan Cindy\xc3\xa4. Aluksi Matleena oli arkaluontoinen, sill\xc3\xa4 h\xc3\xa4n kuului is\xc3\xa4ns\xc3\xa4 uskonlahkoon. Matleena muutti Cindyn ja Ossin luokse, ja h\xc3\xa4n yst\xc3\xa4vystyi Talen kanssa. My\xc3\xb6hemmin he alkoivat seurustella. Matleena joutui kielt\xc3\xa4ytym\xc3\xa4\xc3\xa4n seksist\xc3\xa4, sill\xc3\xa4 h\xc3\xa4n ei Talen pyynn\xc3\xb6ist\xc3\xa4 huolimatta kokenut itse\xc3\xa4\xc3\xa4n valmiiksi. Tale kyll\xc3\xa4styi odottamiseen ja tutustui Jannen kautta Nea-nimiseen tytt\xc3\xb6\xc3\xb6n, jonka kanssa h\xc3\xa4n harrasti seksi\xc3\xa4 ostoskeskuksen WC:ss\xc3\xa4. Tale sai Nealta satiaisia, jotka h\xc3\xa4n tartutti Matleenaan heid\xc3\xa4n harrastettua seksi\xc3\xa4 Cafe Moosen salahuoneessa. Sielt\xc3\xa4 ne tarttuivat Heidi Aaltoseen, joka harrasti huoneessa seksi\xc3\xa4 Jiri Viitam\xc3\xa4en kanssa. Jiri, joka oli aiemmin antanut salahuoneen Talen k\xc3\xa4ytt\xc3\xb6\xc3\xb6n, tajusi t\xc3\xa4m\xc3\xa4n levitt\xc3\xa4neen satiaiset. Kun Jiri syytti Talea asiasta julkisesti, totuus tuli ilmi ja suhde Matleenan kanssa p\xc3\xa4\xc3\xa4ttyi. My\xc3\xb6hemmin parin v\xc3\xa4lit s\xc3\xa4hk\xc3\xb6istyiv\xc3\xa4t, kun Matleena alkoi Talen kanssa hoitaa muiden kouluprojekteja rahaa vastaan. He aloittivat seurustelunkin uudestaan, mutta erosivat pian sen j\xc3\xa4lkeen. Matleena seurusteli hetken my\xc3\xb6s Roni Jalavan kanssa, mutta he erosivat Ronin valheiden paljastuttua Matleenalle. Lokakuussa 2013 Matleena muutti Johannesburgiin tekem\xc3\xa4\xc3\xa4n hyv\xc3\xa4ntekev\xc3\xa4isyysty\xc3\xb6t\xc3\xa4 uuden poikayst\xc3\xa4v\xc3\xa4n Aksun ja h\xc3\xa4nen vanhempien kanssa.\n_START_SECTION_\nNea\n_START_PARAGRAPH_\nTale harrasti ostoskeskuksen WC:ss\xc3\xa4 seksi\xc3\xa4 Nea-nimisen tyt\xc3\xb6n kanssa yhden kerran, kun Janne oli j\xc3\xa4rjest\xc3\xa4nyt heille treffit. Tale sai Nealta satiaiset.\n_START_SECTION_\nIhastukset spin-offeissa\n_START_PARAGRAPH_\nTale harrasti seksi\xc3\xa4 Irmeli ja Jessica Malmiviivan kanssa Young Man, Cash Man -spin-off-sarjassa. Irmeli oli Jessican \xc3\xa4iti._NEWLINE_Tale tutustui Jannen pikkusiskoon Aleksandraan Jannen huvilalla Salatut el\xc3\xa4m\xc3\xa4t -spin-off-sarjassa Young Girl, Dream Girl. Tale oli liev\xc3\xa4sti ihastunut Aleksandraan._NEWLINE_Tale ja Janne tapasivat Aino Kaukovaaran Jiri Viitam\xc3\xa4en kes\xc3\xa4kahvilassa saarella (Nightmare 2 \xe2\x80\x93 Painajainen jatkuu -elokuvassa). Aino vietti siell\xc3\xa4 Talen ja Jannen kanssa yhden y\xc3\xb6n. Sittemmin he tapasivat Satula-nimisess\xc3\xa4 kyl\xc3\xa4ss\xc3\xa4 (Satula -sarjassa), miss\xc3\xa4 asuu Talen iso\xc3\xa4idin Ullan serkku Ulpu. Janne oli aikeissa l\xc3\xa4hte\xc3\xa4 Satulasta, kunnes he t\xc3\xb6rm\xc3\xa4siv\xc3\xa4t sattumalta Ainoon. Tale ei sill\xc3\xa4 kertaa ollut ihastunut Ainoon.\n_START_SECTION_\nSanni Taalasmaa\n_START_PARAGRAPH_\nTale ihastui Sanni Pohjoseen v\xc3\xa4litt\xc3\xb6m\xc3\xa4sti tavatessaan t\xc3\xa4m\xc3\xa4n rannalla. Sanni opiskeli samassa koulussa, ja Tale teki kaikkensa saadakseen tyt\xc3\xb6n huomion. Pari alkoi tapailla, mutta Sanni p\xc3\xa4\xc3\xa4tyi harrastaman seksi\xc3\xa4 Jannen kanssa ja tuli raskaaksi. Sanni ei kyennyt tekem\xc3\xa4\xc3\xa4n aborttia ja p\xc3\xa4\xc3\xa4tti uskotella Talen olevan lapsen is\xc3\xa4. Tale j\xc3\xa4rkyttyi kuullessaan totuuden ja muutti hetkeksi vanhempiensa luokse G\xc3\xb6teborgiin, mutta palatessaan Pihlajakadulle h\xc3\xa4n palautti v\xc3\xa4lit Sanniin ja alkoi lopulta seurustella tyt\xc3\xb6n kanssa. Koska Janne ei kyennyt lapsen is\xc3\xa4ksi, Tale p\xc3\xa4\xc3\xa4tti ottaa vanhemman roolin poikalapselle, Ilja Pohjoselle. Pian Tale ja Sanni kihlautuivat. Lopuksi selvisi ett\xc3\xa4 Ilja onkin Lari V\xc3\xa4\xc3\xa4n\xc3\xa4sen lapsi mutta Sanni ja Lari eiv\xc3\xa4t ole viel\xc3\xa4 kertoneet siit\xc3\xa4 kenellek\xc3\xa4\xc3\xa4n._NEWLINE_Kun Kalle ja Lari olivat menossa naimisiin, Kristiina pakotti Larin l\xc3\xa4htem\xc3\xa4\xc3\xa4n Helsingist\xc3\xa4 sill\xc3\xa4 tiesi Larista ja Sannista eik\xc3\xa4 halunnut, ett\xc3\xa4 heid\xc3\xa4n perheens\xc3\xa4 rikkoituisi. Lari l\xc3\xa4hti ja Kalle oli hyvin surullinen. Pian Ismo ja Kristiina vuorostaan meniv\xc3\xa4t naimisiin. Lari oli juuri palannut Pihlajakadulle, kun huomasi h\xc3\xa4\xc3\xa4-ilmoituksen. Lari paljasti h\xc3\xa4iss\xc3\xa4 olevansa Iljan is\xc3\xa4. Tale suuttui t\xc3\xa4st\xc3\xa4 ja erosi Sannin kanssa. Tale my\xc3\xb6s h\xc3\xa4\xc3\xa4ti Sannin ja Iljan kodistaan. Sanni muutti kellariin hetkeksi, sill\xc3\xa4 h\xc3\xa4n ei halunnut palata Kristiinan luo. _NEWLINE_Sanni sai j\xc3\xa4\xc3\xa4d\xc3\xa4 asumaan Kallelle ja Tale sai olla Iljan is\xc3\xa4. Pian Tale ja Larikin tekiv\xc3\xa4t sovinnon. _NEWLINE_Tale ja Sanni aloittivat my\xc3\xb6hemmin uudestaan suhteen ja meniv\xc3\xa4t kihloihin. My\xc3\xb6hemmin Ilja katosi. Ainoa johtolanka oli Iljan p\xc3\xa4\xc3\xa4ll\xc3\xa4 ollut huppari joka l\xc3\xb6ytyi merest\xc3\xa4. K\xc3\xa4vi kuitenkin ilmi ett\xc3\xa4 Moilanen oli kidnapannut Iljan. Lopulta he saivat kuitenkin Iljan takaisin._NEWLINE_My\xc3\xb6hemmin Sanni ja Tale meniv\xc3\xa4t naimisiin. Sanni vaihtoi omansa ja Iljan sukunimen Taalasmaaksi. Sanni my\xc3\xb6s adoptoi Iljan Talelle. Sanni j\xc3\xa4tti my\xc3\xb6hemmin Talen, koska sai tiet\xc3\xa4\xc3\xa4 ett\xc3\xa4 Tale oli pett\xc3\xa4nyt h\xc3\xa4nt\xc3\xa4 toisen naisen kanssa.\n_START_SECTION_\nMarjut\n_START_PARAGRAPH_\nTale suostui menem\xc3\xa4\xc3\xa4n s\xc3\xa4nkyyn Marjutin kanssa Sannin pyynn\xc3\xb6st\xc3\xa4, kun Talen perheell\xc3\xa4 oli velkoja ja Marjut tarjosi Talelle 100\xc2\xa0000 euroa yhteisest\xc3\xa4 y\xc3\xb6st\xc3\xa4.\n_START_SECTION_\nTiina J\xc3\xa4rvinen\n_START_PARAGRAPH_\nTale t\xc3\xb6rm\xc3\xa4si Tiinaan sattumalta ottaessaan k\xc3\xa4yt\xc3\xa4v\xc3\xa4lt\xc3\xa4 vahingossa v\xc3\xa4\xc3\xa4r\xc3\xa4t rattaat, joissa toisissa oli Tiinan lapsi, Rasmus. Sen j\xc3\xa4lkeen Tale ja Tiina alkoivat tapailla, mutta lopettivat tapailun, kun Sanni "palasi" Helsinkiin. My\xc3\xb6hemmin Talelle selvisi ett\xc3\xa4 Sanni ei ollutkaan Kristiinan luona, jolloin Tale suuttui Sannille ja meni Tiinan luokse rauhoittumaan. _NEWLINE_Joitakin viikkoja my\xc3\xb6hemmin Tiina ja Tale suutelivat, mutta Tale ty\xc3\xb6nsi Tiinan pois koska v\xc3\xa4litt\xc3\xa4\xc3\xa4 enemm\xc3\xa4n Sannista. Tale ja Tiina n\xc3\xa4kev\xc3\xa4t kuitenkin toisiaan paljon Sannin sel\xc3\xa4n takana, koska Tiina tarvitsee usein lohdutusta, koska Tiinan ex-mies Mika l\xc3\xa4hett\xc3\xa4\xc3\xa4 v\xc3\xa4lill\xc3\xa4 Tiinalle uhkaavia tekstiviestej\xc3\xa4 ja tulee my\xc3\xb6s hakkaamaan Tiinan ovea. My\xc3\xb6hemmin Mika n\xc3\xa4ki Talen ja Tiinan yhdess\xc3\xa4 ostoskeskuksen parkkipaikalla ja hakkasi Talen._NEWLINE_Tale ja Tiina p\xc3\xa4\xc3\xa4tyiv\xc3\xa4t my\xc3\xb6hemmin s\xc3\xa4nkyyn, mutta Talen et\xc3\xa4\xc3\xa4nnytty\xc3\xa4 ja Mikan kiristetty\xc3\xa4 Tiinaa h\xc3\xa4n laittoi v\xc3\xa4lit poikki Taleen. My\xc3\xb6hemmin Talen kutsuttua poliisit paikalle Tiina hankki Mikalle l\xc3\xa4hestymiskiellon ja he aloittivat suhteen Talen kanssa. Kun Tale tajusi rakastuneensa Tiinan, h\xc3\xa4nen oli kerrottava naisesta Sannille. Totuuden tultua ilmi Sanni halusi avioeron. Tiinan ja Mikan v\xc3\xa4lit tulehtuivat niin pahasti, ett\xc3\xa4 Mika p\xc3\xa4\xc3\xa4tyi itsemurhaan. Mikan itsemurha oli Tiinalle vaikea paikka, ja h\xc3\xa4n p\xc3\xa4\xc3\xa4tyi muuttamaan poikansa ja \xc3\xa4itins\xc3\xa4 kanssa Ahvenanmaalle.'